钦定古今图书集成/明伦汇编/宫闱典/第117卷 > 杨次山
## 钦定古今图书集成/明伦汇编/宫闱典/第117卷 > 杨次山

按《宋史外戚传》：“次山，字仲甫，恭圣仁烈皇后兄也。其
先开封人。曾祖全，以材武奋，靖康末，捍京城死事。祖
渐，以遗泽补官，仕东南，家于越之上虞。次山仪状魁
伟，少好学能文，补右学生。后受职宫中，次山遂霑恩
得官，积阶至武德郎。后为贵妃，累迁带御器械，知阁
门事。丐祠，除吉州刺史，提举佑神观。后受册，除福州”
观察使，寻拜岳阳军节度使。后谒家庙，加太尉。韩𠈁
胄诛，加开府仪同三司，寻进少保，封永阳郡王。南郊
恩，加少傅，充万寿观使。致仕，加太保，授安德军、昭庆
军节度使，改封会稽郡王。次山能避权势，不预国事，
时论贤之。嘉定十二年卒，年八十一。赠太师，追封冀
王。子二人。